लेकिन विगत कुछ माह पूर्व सुनील गुजरात काम काज करने के लिए चला गया। इसी बीच बबिता एक विद्यालय में पढ़ाने लगी और उसका प्रेम साथ में पढ़ाने वाले एक शिक्षक से हो गया। तब शिक्षिका ने फोन से पुराने प्रेमी से बात करना बंद कर दिया। इधर गुजरात से 29 मई, 12 को सुनील शक्तिनगर पहुंचा और बबिता को बुलाया, लेकिन वह नहीं गई। 31 मई को लेक पार्क मेें सुनील और शिक्षिका की मुलाकात हुई, जहां प्रेमी ने प्रेमिका से शादी करने का प्रस्ताव रखा, जिसे उसने खारिज कर दिया। नाराज प्रेमी ने चाकू से बबिता का सिर कलम कर उसे मौत के घाट उतार दिया। गुरुवार अलसुबह एसओ वीपी सिंह, एसआई एसएन तिवारी, कांस्टेबल संतोष शुक्ला, शीतला मौर्या, राजकुमार ने सेवका मोड़ के पास से हत्यरोपी बिहार के सिवान जिले के दरौली थाना अंतर्गत डूमहर गांव निवासी सुनील पुत्र रामसजन को गिरफ्तार कर लिया। एसपी ने हत्यारोपी को दबोचने वाली टीम को पांच हजार रुपये इनाम दिया है।